
Idioma persa 


O persa ye una luenga indo-europea parlata en Irán, 
Afganistán, Tachiquistán, Uzbekistán, Bahrein, Iraq, 
Azerbaichán, Armenia, Cheorchia, o sud de Rusia y 
países vicins. Ye una luenga indoeuropea d'a branca 
irania con una tradición histórica luenga que se 
remonta a lo Imperio Aquemenida, unas quantas fases 
lingüisticas (persa antigo, persa meyo u pahlavi, persa 
clasico y persa contemporanio), y diferents formas 
standard actuáis (persa en Irán, dari en Afganistán, y 
tachico en Asia Central). 


Historia 


O persa antigo s'escribiba en tiempos d'o Imperio 
Aquemenida, o persa meyo u pahlavi s'escribiba en 
tiempos d'o Imperio Sasanida. Entre meyo a luenga d'a 
cort d'a dinastía Arsacida en tiempos d'o Imperio Parto 
estió o parto, tamién iranián pero d'atra branca adintro 
d'as luengas iranianas. 

Dende a conquiesta islámica, o persa s'encomenzó a 
escribir con alfabeto arabe y esdevinió a principal 
luenga en Corastén y Transoxiana, a on que naixió o 
persa clasico.^ O primer gran escritor en persa 
clasico estió Firdusi, un poeta épico Corastení de 
zaguers d'o sieglo X y principios d'o sieglo XI. O 
persa clasico esdevinió una luenga de cultura y que 
mantenió o suyo prestichio entre os selchucidas, 
otomans, grans mogols y khans uzbecos, que teneban 
clases dirichents d'orichen túrquico . O turco otomán 
teneba muitas palabras ampradas d'o persa clasico que 
en tiempos de Kemal fuoron sustituitas por palabras 
d'orichen túrquico. 

Dende a capital Teherán se fue oficializando en Irán 
china chana l'uso d'o persa contemporanio con a 
prensa y l'amostranza. O estandard persa que ye 
cooficial en Afganistán ye conoixito como dari y se 
considera mes puro y arcaizant.^ Dende os anyos 
1930 se facioron importants campanyas 
d'alfabetización en Tachiquistán prenendo l'alfabeto 
cirílico, en parí por motivos lingüísticos (l'alfabeto 
cirílico, como l'alfabeto latín y o griego , son más adaptatos a las luengas indoeuropeas, con más variedat de 
vocals que as semíticas), y en parí por motivos políticos. En ixa época la luenga principió a decir-se tachico. 


Persa 

FársT 

Parlato en: Irán, 

H Afganistán, 

— Tachiquistán 

Rechión: Orient Meyo 
Parladors: -61.7 millons 
Filiación luengas indo-europeas 
chenetica: 

indo-iranio 

iranio 

Occidental 

Occidental meridional 

persa 


Oficial en 
Regulato 
por: 


Estatus oficial 

~ Irán 

Academia d'a luenga y literatura 
persa 

Academia de Sciencias 
d'Afganistán. 

Códigos 

ISO 639-1 fa 

ISO 639-2 per (B), fas (T) 

ISO 639-3 fas (http://www.sil.org/iso639-3/do 
cumentation.asp?id=fas) 

Extensión d'o persa 














































Persismos 


Ta más detalles, veyer l'articlo Persismos en aragonés. 

En as luengas europeas occidentals como l'aragonás bi ha parabras persas trasmesas por l'arabe como 
alubia^ 2 \ algaraván, arreup ^ azul, narancha, espinaques y alfaz. 

